CELEX: 62010TN0258
Language: et
Date: 2010-06-10 00:00:00
Title: Kohtuasi T-258/10: 10. juunil 2010 esitatud hagi — France Télécom versus komisjon

28.8.2010   
            
            
               ET
            
            
               Euroopa Liidu Teataja
            
            
               C 234/40
            
         10. juunil 2010 esitatud hagi — France Télécom versus komisjon
   (Kohtuasi T-258/10)
   ()
   2010/C 234/74
   Kohtumenetluse keel: prantsuse
   
      Pooled
   
   
      Hageja: France Télécom (Pariis, Prantsusmaa) (esindajad: advokaadid M. van der Woude ja D. Gillet)
   
      Kostja: Euroopa Komisjon
   
      Hageja nõuded
   
   
               —
            
            
               tunnistada hagiavaldus vastuvõetavaks;
            
         
               —
            
            
               tühistada otsus ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja palub tühistada komisjoni 30. septembri 2009. aasta otsus C(2009) 7426 lõplik (1), millega tunnistati, et avaliku teenuse osutamisest tekkinud kulude hüvitamine summas 59 miljonit eurot, mille Prantsuse ametiasutused maksid ettevõtjate konsortsiumile kiire lairibaühendusvõrgu rajamise ja käitamise eest Hauts-de-Seine departemangus (projekt THD 92), ei ole riigiabi.
   Oma nõude põhjendamiseks tugineb hageja kahele väitele:
   
               —
            
            
               rikutud on riigiabi mõistet ELTL artikli 107 lõike 1 tähenduses, sest kohaldades käesolevas asjas kohtuasjas Altmark määratletud nelja kriteeriumit, rikkus komisjon õigusnorme, kuna:
               
                           —
                        
                        
                           projekt THD 92 ei teeni üldise majandushuvi eesmärke, vaid Hauts-de-Seine departemangu kui rahvusvahelise ärikeskuse konkurentsivõime tõstmise eesmärki;
                        
                     
                           —
                        
                        
                           projekt THD 92 käivitati n.ö „mustas alas” ja ei aita lahendada turuprobleeme;
                        
                     
                           —
                        
                        
                           hüvitis summas 59 miljonit eurot on ebaproportsionaalne ja see maksti valikukriteeriumite alusel, mis ei olnud ette teada;
                        
                     
         
               —
            
            
               rikutud on ELTL artikli 108 lõiget 2, sest ametliku uurimismenetluse algatamata jätmisega rikkus komisjon hageja menetlusõigusi, võttes talt võimaluse esitada huvitatud kolmanda isikuna oma seisukoht.
            
         
      (1)  Riigiabi N331/2008 — Prantsusmaa.